Арсений Тарковски
Живя той и умря…

Превод от руски: Светлозар Жеков, 2007

chitanka.info

Живя той и умря.

Преди и тя живя, и те живяха,

и като другите умряха,

и гроб до гроб се нареди.

В земята като през стъкло

се вижда кой кого убил е:

гори над мъртвите могили

печатът на добро и зло.

На всеки, слезнал под земята,

тук още сянката се мята.

И да избегне няма как

тя нашата саморазправа —

ако подобен съд все пак

не връхлети над нас тогава.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.